“-- ከወለሉ ስንጥቅ ገብታ ተሰወረች፡፡ ጊታሩን መጫወት ጀመረ፤ ሸረሪቷ ወጣች…..ይህ ድንቅ ትዕይንት ከሦስት ጊዜ በላይ ተደጋገመ….ሜሉ ቤቱ ውስጥ መርዛማ ፍጡር መኖሯን እያወቀ ወደ መኝታው ገብቶ አንቀላፋ…. በማግስቱ ቀኑን ሙሉ ስለ ሸረሪቷ እያሰላሰለ ሲገረም ዋለ፡፡ ከዚህ በኋላ ያለው የታሪኩ ክፍል ይበልጥ ግርምት የሚጭር ነው…. ሸረሪቷ ትመለሳለች? ወይስ ክስተቱ የአጋጣሚ ጉዳይ ነው? ሜሉ ቀኑን ሙሉ ፋታ አላገኘም፡፡ ማሳው ላይ ሲማስን ውሎ አመሻሽ ወደ ቤቱ ገባ፡፡ መድረክ ላይ ዝግጅቱን ለታዳሚው እንደሚያቀርብ አርቲስት ጊታሩን ማናገር ጀመረ…. የልብ ትርታው ጨመረ….. ዓይኑን ከወለሉ ንቃቃት ላይ ሳይነቅል መጫወቱን ቀጠለ….. ከአስራ አምስት ደቂቃ በኋላ ሸረሪቷ ብቅ አለች…. ፀጉራማ እግሯ በደብዛዛ ብርሃን ጥቅርሻ መስሏል…. ላይ! ታች! መለስ ቀለስ…. በፈራ ተባ እንቅስቃሴ ወለሉ መሀል ቆማ፣ የጊታሩን ቅኝት ማዳመጥ ጀመረች፡፡ ሜሉ ሙከራውን በተጨባጭ ለማረጋገጥ የጊታሩን ምት አቆመ! ፀጥታው ሲረዝም ሸረሪቷ ወደ ኋላ አፈግፍጋ በወለሉ ስንጥቅ ገብታ ተሰወረች፡፡ ጊታሩን ሲጫወት ደግማ ብቅ! አለች፡፡ ይህ ትዕይንት ከአንዴም ሦስት ጊዜ ተደጋገመ፡፡….
